Mikaben

Michael Benjamin, rele Mikaben, ki fèt 27 jen 1981 nan Pòtoprens (Ayiti) epi ki mouri 15 oktòb 2022 nan Pari (Frans), se yon chantè, konpozitè, gitaris ak pwodiktè, ayisyen.

 Biyografi 

 Anfans 
Mikaben te fèt an 1981 nan Pòtoprens. Li se pitit chantè Lionel Benjamin e li te grandi anba enfliyans mizik. 

Mikaben konn chante an kreyòl, franse, angle ak panyòl. Li te dekouvri yon pasyon pou mizik trè byen bonè. A laj 15 zan, li te deja ofri piblik la premye konpozisyon li. A laj 16 ane, li te deside kite pou Kanada pou kontinye etid li. Li kontinye konsakre tèt li nan mizik li.

 Karyè mizikal 
Karyè li te kòmanse nan fen ane 1990 yo nan Monreyal, lè li te genyen premye pri nan yon konpetisyon chante Telemax te òganize nan okazyon Nwèl la. An 2005, li te vin chantè gwoup konpa Krezi Mizik li fonde. Li te patisipe nan pwodiksyon plizyè tit gwoup Carimi. An 2009, apre li te kite gwoup li a, li te rekòmanse yon karyè solo.


Nan ane 2016, li te akonpaye pa direktris biwo dwadotè ayisyen an, Emmelie Prophète, atis J. Perry ak avoka li mèt Georges Andy René, li te siyen yon kontra lisans ak distribisyon ak konpayi mizik entènasyonal "Warner Music France" pou mizik li ki gen tit Ti pam nan ak pou distribisyon kat (4) albòm konplè. 

Nan mwa me 2018, li te pibliye katriyèm albòm solo li a, MKBN, an kolaborasyon avèk vedèt tankou Elephant Man ak Kevin Little. Sou 28 jen 2018, ansanm ak plizyè atis ayisyen kou etranje tankou Princess Eud, Kevin, BélO, Richard Cavé, Admiral T, Esy Kennenga, Paska, Meilan, K-Dilak, Diggy Dread, Masterbrain, ak J. Perry, li nan konsè nan otèl El Rancho nan okazyon anivèsè nesans li pou prezantasyon katriyèm albòm. Festival a "Nuits d'Afrique" ak festival "reggae" a se de (2) evènman ki vrèman make atis la. Anplis de tandans li genyen pou mizik afriken an, paske li deklare dènye a fè pati rasin li e kòm mizisyen. Li jwe plizyè enstriman : pyano, gita, bas ak tanbou. 

 Lanmò 
Gwoup ayisyen Carimi te envite li pou selebre retwouvay manm yo apre separasyon yo an 2016. Mikaben te mouri Pari 15 oktòb 2022 nan konsè a nan Accor Arena. Pandan pèfòmans li   li te fè yon kriz kadyak sou sèn epi li te tonbe yon ti tan apre malgre masaj kadyak sekouris yo te bay. 

 Lavi prive 
Michael Benjamin te marye ak Vanessa Fanfan an 2020. Yo genyen yon pitit fi, Leïa, ki fèt an 2021. Nan mwa out 2022, yo anonse yo ap prepare pou akeyi yon dezyèm pitit pou mwa desanm nan.  Chantè a gen yon pitit gason, Gaby, ki fèt an 2010, avèk yon lòt madanm.

 Diskografi 

 Albòm 

 Novanm 2006 : Ayiti San Manti, premye albòm Krezi Mizik

 Solo 

 2000 : Vwayaj
 2004 : Mikhail
 2021 : Mwen pares  
 2021 : Fe lapli

 Referans 

 Lyen deyò 
 Sitwèb ofisyèl Mikaben
 Mikaben sou IMDb
 Mikaben sou discogs.com
 Mikaben sou musicbrainz.org
 Mikaben sou bnf.fr

Kategori:Moun
Kategori:Mizisyen ayisyen
Kategori:Chantè ayisyen
Kategori:Nesans nan lane 1981
Kategori:Lanmò 2022